Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva
Dňa:  26.06.2014

Návrh 

stanoviska Miestneho zastupiteľstva mestskej časti Bratislava – Nové Mesto k návrhu Dodatku Štatútu hlavného mesta Slovenskej republiky Bratislavy, ktorým sa dopĺňa
čl. 36b ods. 2, v oblasti konania verejných športových podujatí
––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                     ––––––––––––––––-
Ing. Ľudovít Kollárik	                                                       1. Návrh uznesenia
prednosta	                                                                   2. Dôvodovú správu
							        3. Návrh stanoviska k dodatku 
                                                                                          	Štatútu hl. mesta SR Bratislava							        4. Návrh Dodatku Štatútu hl. 									mesta SR Bratislavy									

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Ing. Ľudovít Kollárik            	                                            - nie je potreba právneho                     
prednosta				                                   posúdenia	
Ing. Ivan Svetlovský
vedúci odd. verejného poriadku

Na rokovanie prizvať:
––––––––––––––––––-
spracovateľov

Jún 2014

Návrh uznesenia: 

Miestne  zastupiteľstvo

s c h v a ľ u j e

stanovisko k návrhu Dodatku Štatútu hlavného mesta Slovenskej republiky Bratislavy, ktorým sa dopĺňa čl. 36b ods. 2, v oblasti konania verejných športových podujatí

- bez pripomienok
- s pripomienkami

2. Dôvodová správa
Dňa 02.06.2014 bola mestskej časti doručená žiadosť primátora hlavného mesta SR Bratislavy predmetom, ktorej je návrh dodatku Štatútu hlavného mesta Slovenskej republiky Bratislavy. 
V súlade s čl. 103 ods. 2 Štatútu hlavného mesta Slovenskej republiky Bratislavy doručí starosta mestskej časti primátorovi hlavného mesta písomné stanovisko Miestneho zastupiteľstva do dvoch  mesiacov odo dňa požiadania. V prípade, že starosta v lehote  odo dňa požiadania písomné stanovisko miestneho zastupiteľstva nedoručí, má sa za to, že miestne zastupiteľstvo s predloženým návrhom súhlasí.
Návrhom dodatku k Štatútu hlavného mesta Slovenskej republiky Bratislavy (ďalej len „štatút“) je navrhnutá  úprava týkajúca nových kompetencií mestských časti vyplývajúce s prijatím zákona č. 1/2014 navrhnuté úpravou čl. 36b ods. 2, v oblasti konania verejných športových podujatí.

Dôvodová správa – materiál spracovaný magistrátom mesta.
Mestské časti vykonávajú pôsobnosti v oblasti telesnej kultúry podľa čl. 36b Štatútu hlavného mesta Slovenskej republiky Bratislavy (ďalej len „štatút“). Podľa čl. 36b ods. 2 štatútu ide o vykonávanie pôsobností obce podľa zákona č. 479/2008 Z. z. o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov v znení neskorších predpisov. 
Tento zákon bol s účinnosťou od 1. 2. 2014 zrušený zákonom č. 1/2014 Z. z. o organizovaní verejných športových podujatí a o zmene a doplnení niektorých zákonov. 
V prípade, že by išlo len o zmenu zákona bez zmeny pôsobností obce, vykonávali by naďalej tieto pôsobnosti mestské časti podľa čl. 101 ods. 2 štatútu, podľa ktorého „Ak sa zmení osobitný predpis a pôsobnosti obce zostávajú nezmenené, vykonáva ich naďalej hlavné mesto alebo mestská časť podľa deľby pôsobností upravených v tomto štatúte.“.
Z porovnania uvedených predpisov je zrejmé, že pôsobnosti obce sú v novom zákone spresnené, rozšírené a niektoré vypustené. Aby mohli mestské časti tieto pôsobnosti vykonávať aj naďalej, je potrebné znenie štatútu zosúladiť so znením zákona č. 1/2014 Z. z. 
Mestské časti tieto pôsobnosti vykonávajú nepretržite od účinnosti zákona č. 315/1992 Zb. o verejných telovýchovných, športových a turistických podujatiach, preto nie je účelné, aby sa v súčasnosti rozdelili medzi hlavné mesto a mestské časti. Nakoľko prijímanie dodatku štatútu je dlhodobý proces, navrhlo sa rozhodnutím primátora podľa čl. 9 ods. 7 štatútu preniesť všetky pôsobnosti podľa zákona č. 1/2014 Z. z. na mestské časti. Tento spôsob presunu sa navrhol po telefonickej konzultácii s prednostom Miestneho úradu mestskej časti Bratislava-Nové Mesto. 
Na rokovaní mestskej rady dňa 13. 3. 2014 mestská rada po prerokovaní materiálu odporučila primátorovi hlavného mesta vydať rozhodnutie o pôsobnosti mestských častí plniť úlohy v oblasti telesnej kultúry s účinnosťou od 13. 3. 2014 a mestskému zastupiteľstvu schváliť rozhodnutie primátora hlavného mesta o pôsobnosti mestských častí plniť úlohy v oblasti telesnej kultúry. Primátor hlavného mesta vydal rozhodnutie č. 5/2014 s účinnosťou od 13. 3. 2014, rozhodnutie bolo zaslané mestským častiam. Podľa čl. 9 ods. 7 štatútu rozhodnutie primátora hlavného mesta č. 5/2014 bolo schválené na rokovaní mestského zastupiteľstva dňa 27. 3. 2014. 
Návrh dodatku štatútu už bol v našej mestskej časti zapracovaný a 3.6.2014 prijatý formou VZN

3. Návrh stanoviska mestskej časti Bratislava – Nové Mesto k návrhu dodatku Štatútu hlavného mesta Slovenskej republiky Bratislavy

Miestne zastupiteľstvo
s ch v a ľ u j e
návrh Dodatku Štatútu hlavného mesta Slovenskej republiky Bratislavy, ktorým sa dopĺňa 
čl. 36b  ods. 2

 
30.6..2014

4. Návrh dodatku štatútu mesta

Dodatok č. ....
Štatútu hlavného mesta Slovenskej republiky Bratislavy
z ........2014
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. ustanovuje:
Čl. I
Štatút hlavného mesta Slovenskej republiky Bratislavy v znení dodatkov č. 1 až č. .... sa mení takto:
V čl. 36b odsek 2 znie:
 „(2) Mestská časť podľa osobitného predpisu71b)

a)	môže na základe miestnych podmienok všeobecne záväzným nariadením určiť, na ktoré z verejných športových podujatí (ďalej len „podujatie“), na ktorom sa predpokladá účasť menej ako 300 účastníkov podujatia sa nevzťahuje oznamovacia povinnosť podľa § 4 alebo môže zúžiť jej rozsah, 

b)	je oprávnená označiť podujatie za rizikové, 

c)	prijíma v písomnej forme alebo elektronickej forme oznámenie organizátora podujatia o zámere zorganizovať podujatie na jej území a zmeny údajov uvedených v oznámení,

d)	rozhoduje o zákaze podujatia, ak sa jeho konanie riadne neoznámilo mestskej časti a jeho konanie by bolo v zásadnom rozpore so záujmami chránenými týmto osobitným predpisom,

e)	rozhoduje o zákaze podujatia, ktoré sa má konať mimo športového zariadenia, ak organizátor podujatia nepredloží povolenie alebo súhlas podľa § 5 ods. 1 a 2,

f)	oznámi bezodkladne najmenej na 15 dní verejnou vyhláškou na úradnej tabuli a na svojom webovom sídle oznámenie, ak organizátor podujatia nepredloží súhlas vlastníkov alebo užívateľov pozemkov alebo priestorov, kde sa má podujatie konať a nejde o podujatie podľa § 5 ods. 2  písm. b),

g)	upovedomí bezodkladne organizátora podujatia, ak pred uplynutím lehoty podľa písmena f) vlastník alebo užívateľ pozemkov alebo priestorov, kde sa má podujatie konať, oznámi mestskej časti písomne nesúhlas s konaním podujatia,

h)	určí rozhodnutím podmienky, za ktorých sa podujatie môže konať, a ktorými sa minimalizuje možnosť spôsobenia škody na pozemkoch alebo v priestoroch, kde sa má podujatie konať, vrátane negatívnych vplyvov na životné prostredie, ak nie sú dôvody na postup podľa § 5 ods. 2,

i)	prijíma písomnú žiadosť alebo elektronickú žiadosť organizátora o pomoc pri zabezpečení ochrany verejného poriadku na podujatí a priebežné informácie o predpokladanom počte rizikových účastníkov podujatia a o ďalších skutočnostiach súvisiacich s účasťou mestskej časti a Policajného zboru na podujatí,

j)	písomne poveruje osobu, ktorá v jej mene vykonáva dozor, táto osoba sa zúčastňuje porady, ktorú je povinný zabezpečiť organizátor rizikového podujatia,

k)	môže na základe písomnej dohody s organizátorom podujatia poskytovať súčinnosť pri plnení úloh usporiadateľskej služby prostredníctvom mestskej polície po predchádzajúcom prerokovaní s náčelníkom mestskej polície, náklady uhradené mestskej časti organizátorom podujatia za vykonanú činnosť mestskej polície zašle spolu s kópiou písomnej dohody mestská časť hlavnému mestu,

l)	určuje zástupcu mestskej časti, ktorý je členom komisie, vykonávajúcej ústnu časť skúšky hlavného usporiadateľa,

m)	je oprávnená navrhovať odbornej komisii zmeny a doplnenia otázok a úloh v teste na overenie odbornej spôsobilosti,

n)	je oprávnená dozerať, či sa podujatie koná v súlade s oznámením,

o)	môže navrhnúť organizátorovi podujatia iné miesto na jeho konanie, než aké sa uvádza v oznámení, ak sa má podujatie konať mimo športového zariadenia, 

p)	je oprávnená na základe žiadosti organizátora podujatia alebo z vlastného podnetu určiť písomne počet členov usporiadateľskej služby aj v inom rozsahu ako je ustanovené v § 9,

q)	je oprávnená rozhodnúť o zákaze podujatia, ak by v súvislosti s konaním podujatia hrozilo vážne ohrozenie bezpečnosti, zdravia, mravnosti, majetku alebo životného prostredia, konanie podujatia by obmedzovalo verejnú dopravu, zásobovanie obyvateľstva alebo ohrozovalo životné prostredie; ak ide o vážne ohrozenie bezpečnosti, zdravia, mravnosti, majetku alebo životného prostredia, mestská časť zakáže podujatie z vlastného podnetu, na základe žiadosti organizátora podujatia alebo na základe žiadosti Policajného zboru, 

r)	oznamuje najneskôr 48 hodín pred začiatkom podujatia organizátorovi podujatia a Policajnému zboru meno, priezvisko, adresu elektronickej pošty a telefonický kontakt dozorného orgánu,

s)	je povinná bezodkladne oznámiť Policajnému zboru, že rozhodla o zákaze konania podujatia podľa § 17 ods. 4, 6 alebo ods. 7,

t)	je povinná vydať zákaz predaja, podávania alebo požívania alkoholických nápojov na podujatí, ak o to požiada organizátor podujatia alebo Policajný zbor,

u)	ak označí podujatie za rizikové, bezodkladne oznámi túto skutočnosť organizátorovi podujatia, Policajnému zboru a príslušnému športovému zväzu,

v)	ak ide o podujatie organizované mestskou časťou, vzťahujú sa na mestskú časť ako organizátora podujatia ustanovenia § 28,

w)	zverejní rozhodnutie podľa § 4 ods. 5, § 5 ods. 2 a 5 a § 17 ods. 4 a 6  v deň vydania na úradnej tabuli mestskej časti a na jej webovom sídle; rozhodnutie mestská časť oznámi písomne do 5 dní od vydania organizátorovi podujatia.“.

Poznámka pod čiarou k odkazu 71b znie:
„71b) Zákon č. 1/2014 Z. z. o organizovaní verejných športových podujatí a o zmene a doplnení niektorých zákonov.“.

Čl. II
Tento dodatok nadobúda účinnosť .............2014.

Milan Ftáčnik
primátor